સિગ્નેચર-કૅમ્પેન બાબતે માહિતી આપતાં સ્થાનિક રહેવાસી રાજેશ ઊંડેવિયા અને બિંજલ પારેખે મિડ-ડે LOCALને જણાવ્યું હતું કે ‘લોકોના મનમાં એવી ગ્રંથિ છે કે જો આપણે નાની ફરિયાદ લઈને જઈએ તો આપણે સતત પોલીસ-સ્ટેશનના ધક્કા ખાવા પડે. આથી મોટા ભાગના લોકો પોલીસ-ફરિયાદ કરવાનું ટાળે છે. જેમની ગાડીના કાચ તોડીને ચોરી થઈ છે તેમણે પોતાની જવાબદારી સમજી આગળ આવીને પોલીસ-ફરિયાદ નોંધાવવી જોઈએ. ઘરે બેસી રહીને પોલીસ પર બ્લેમ કરવાથી ક્રાઇમ ઘટવાનો નથી. મિડ-ડે LOCALમાં આ રીતની ચોરીની ઘટનાનો અહેવાલ પ્રસિદ્ધ થયા પછી લોકોમાં એકતા આવી છે. અમે સ્થાનિક લોકોની સિગ્નેચરનો લેટર પોલીસને આપવાના છીએ.’